Karl Bernhard vu Sachsen-Weimar-Eisenach

De Prënz Karl Bernhard vu Sachsen-Weimar-Eisenach, gebuer den 30. Mee 1792, a gestuerwen den 21. Juli 1862, war en Offizéier an der preisescher, dono sächsescher Arméi, a vun 1815 u Colonel a Kommandant vum Regiment Oranien-Nassau am Déngscht vum Kinnek vun den Nidderlanden. 

Hien huet déi 2. Brigad vun der 2. hollännescher Divisioun géint den Napoleon an de Schluechte vu Quatre-Bras a vu Waterloo kommandéiert. 

Dono stoung hien am Déngscht vum hollännesche Kinnek als Chef vum Etat-Major vun den Nidderlanden, ë. a. am belsch-hollännesche Krich, als Folleg vun der Belscher Revolutioun. 

Nom Doud vum Jean-Georges Willmar war hie kuerz, vum 1. Januar bis de 27. Mee 1831, Gouverneur vu Lëtzebuerg.

1842 huet hien e Buch an zwéi Bänn iwwer Geometrie erausginn.

Hie war dat 7. Kand vum Groussherzog Carl-August vu Sachsen-Weimar-Eisenach a war mat der Ida vu Sachen-Meiningen bestuet, mat där en 8 Kanner hat, dorënner d'Amalia vu Sachsen-Weimar-Eisenach, déi méi spéit d'Fra vum Henri vun Oranien-Nassau („Prënz Hari“) gouf.

 Literatur 
 Heinrich Luden (éd.): Reise Sr. Hoheit des Herzogs Bernhard von Sachsen-Weimar-Eisenach durch Nord-Amerika in den Jahren 1825 und 1826. (3 Bänn, 1828).
 Richard Starklof, Das Leben des Herzogs Bernhard von Sachsen-Weimar-Eisenach. Königlich niederländischer General der Infanterie'' (1865-66). 2 Bänn, Gotha.

 Um Spaweck 

Kategorie:Hollännesch Genereel
Kategorie:Gebuer 1792
Kategorie:Gestuerwen 1862
Kategorie:Gouverneure vu Lëtzebuerg